Vrou sterf in tref-en-trapArgieffoto ŉ Vrou op ŉ bromponie is Woensdagaand dood in ŉ tref-en-trap-ongeluk in Richardsbaai, KwaZulu-Natal. Volgens Chris Botha, ŉ woordvoerder van Netcare 911, het die vrou omstreeks 20:20 in Anglers Rodweg gery toe sy deur ŉ voertuig getref is wat van die toneel weggery het. “Die vrou se liggaam het in die pad gelê toe paramedici by die toneel opgedaag het. Sy was reeds dood,” het Botha gesê. Die polisie ondersoek die saak.